
Naslov: V vinoteki Otilija niso samo vina
Napoved za voditelja:

Otilija Gebauer je bila vrsto let učiteljica v Šentjerneju. Ker sama ni imela otrok, je gospodarsko poslopje, ki je bilo zgrajeno leta 1829, sredi prejšnjega stoletja prodala sosedoma Petru in Nežki Selak. Zdaj pa sta njun sin Janez in vnuk Jani v njem uredila vinsko klet, ki so jo poimenovali kar Vinoteka Otilija. Že prej so namreč domačini radi rekli, da gredo k Otiliji, ko so jih povabili na kozarec cvička. Gospodarsko poslopje so zdaj Selakovi temeljito obnovili in ga po dogovoru radi razkažejo obiskovalcem. In ti imajo v njem res kaj videti.
T- Iz  Šentjerneja GORAN ROVAN /

X- Snemalec in montažer Tomi Naglič /

Da v vinoteki Otilija ne ponujajo zgolj vin, daje slutiti že petelin na Selakovem dvorišču, ki je narejen iz kmečkega orodja. V njej pa so razstavljeni še številni petelini, narejeni iz gline, stekla, lesa, kovin, blaga in drugih materialov. 
T- JANEZ SELAK /
X- vinoteka Otilija /

»V zbirki petelinov je več kot 500 primerkov, petelini prihajajo iz celega sveta, od Jamajke, Nove Zelandije, Češke, Poljske, seveda največ jih je iz nekdanje Jugoslavije, precej je pa tudi noter ruskih petelinov.«
V zbirki petelinov, ki je nastajala kar četrt stoletja, je tudi album s 350. razglednicami, seveda so vse s podobo petelina, ki je simbol Šentjerneja. V vinoteki pa družina Selak poleg svojih vin predstavlja tudi vina štirih vinogradnikov – Štemberger, Martinčič, kmetije Karlovček in kartuzije Pleterje. Ta je mogoče tudi okusiti in kupiti.
T- GREGOR ŠTEMBERGER /
X- vinogradništvo Štemberger /

»Nas so povabili, sam smo bli takoj sklepčni vsi vinogradniki, pač vsi sodelujemo Šetjernejčani skupej, tako da, smo kot eno.«
Petelinje gnezdo, kot Šentjernejčani imenujejo Selakovo klet, pa ponuja še eno zanimivost. To je zbirka glasbil, ki jo je Janezu poklonil zdaj že pokojni dirigent tamkajšnjega pihalnega orkestra Mladen Škrbič, v katerem igra že vse od ustanovitve. Razstavljeno je skoraj 200 različnih glasbil.
T- JANEZ SELAK /
X- vinoteka Otilija /

»Glasbila prihajajo iz celega sveta. To so od indijskih glasbil, ameriških, južne Amerike, Brazilije, nemške citre, ruska balalajka, ameriški bendžo, skrati iz celega sveta.«
Seveda zna Janez o vseh teh predmetih in še o čem tudi marsikaj zanimivega povedati, tako da je obisk vinoteke Otilija res pravo doživetje.

